Aurora i blokk Z

Aurora i blokk Z er den første av sju barnebøker i en serie bøker om Aurora, skrevet av den norske forfatteren Anne-Cath. Vestly og utgitt 1966–72. Bøkene er illustrert av Vestlys ektemann Johan Vestly. Bøkene ble vurdert som svært moderne i sin samtid, med en utearbeidende mor og en hjemmeværende far. Likestillingsspørsmål er et eksplisitt tema i bøkene.

Bøkene hadde først blitt sendt som opplesninger i Barnetimen for de minste, hvor Vestly var en av pionerene, sammen med Thorbjørn Egner og Alf Prøysen.Kari Skjønsberg. Hvem forteller? : om adaptasjoner i barnelitteratur. Tiden, 1979. ISBN 82-10-01836-1. Kapitlet «Barnetimen for de minste og barnelitteraturen» Blokk Z ble sendt som opplesningsserie på TV i 1981.

Det meste av handlingen er lagt til Vestlys faste fiktive drabantby, Tirilltoppen, men ei bok foregår i Nederland, og i de to siste bøkene har familien bosatt seg i «Fabelvik», som langt på vei ligner på Kabelvåg, hvor mor er sorenskriverfullmektig.Gudmund Hovdenak. «Med Anne-Cath. Vestly på besøk i Nord-Norge». I: Vinduet; nr 2, 1984

I tillegg til å være lønnsmottaker og utdannet jurist, er moren også den praktiske og teknisk anlagte i familien.Tordis Ørjasæter. «Barne- og ungdomslitteraturen» I: Kjølv Egeland. Norges litteraturhistorie. Bind 5: Mellomkrigstid. Cappelen, 1975/1996. ISBN 82-02-15343-3 (ebok) Vestlys vanlige nøysomhetsidealer og kritikk av statusjag finnes også i Auroraserien, og her formidlet med mer karikatur og ironi enn ellers.Birkeland, Risa, Vold. Norsk barnelitteraturhistorie. 2. utg. Samlaget, 2005 ISBN 82-521-5933-8 I og med dette at far lykkes med å gjennomføre en doktoravhandling samtidig med husarbeidet ligger det likevel en «skjult kvinnediskriminering»Sonja Hagemann. Barnelitteratur i Norge 1914-1970. Aschehoug, 1974. ISBN 8203061869 (ebok fra bokhylla.no) – for en så krevende kombinasjon greier jo stort sett ikke hjemmeværende mødre. Auroras akademikerforeldre kan i kraft av sin sosiale kapital unnvære statussymboler, mens «drabantbyhusmødrene i sin alminnelighet er skildret som nokså innskrenkede.»

 Bokliste 
1966 – Aurora i blokk Z
1967 – Aurora og pappa
1968 – Aurora og den vesle blå bilen
1969 – Aurora og Sokrates
1970 – Aurora i Holland
1971 – Aurora på Hurtigruten
1972 – Aurora fra Fabelvik

 Referanser 

Kategori:Norske barnebøker
Kategori:Bøker fra 1966
Kategori:Anne-Cath. Vestly